5. ΝΟΜΟΣ υπ’ αριθ. 1782 της 5/18 Σεπτ. 1944 (ΦΕΚ Α΄ 200) Περί διατάξεων αφορωσών τους καθηγητάς του Πανεπιστημίου Θεσσαλονίκης. Εκυρώθη δια της υπ’ αριθ. 295/1946 πράξ. Υπ. Συμβουλίου (ΦΕΚ Α΄ 185). Άρθρ.1.-Καθηγηταί του Πανεπιστημίου Θεσσαλονίκης παραιτούμενοι της εν τω Πανεπιστημίω θέσεώς των ή οπωσδήποτε εγκαταλείποντες την εν εαυτώ υπηρεσίαν των προ της συμπληρώσεως εν αυτώ τριετούς πραγματικής υπηρεσίας ως καθηγητών στερούνται του τίτλου του διατελέσαντος καθηγητού θεωρούμενοι ως μηδέποτε αποκτήσαντες αυτόν. Άρθρ.2.-Καθηγηταί του Πανεπιστημίου Θεσσαλονίκης, μη συμπληρώσαντες εν αυτώ τριετή υπηρεσίαν ως τοιούτοι υποβαλλομένης προτάσεως μετακλήσεως αυτών κατά το άρθρ. 4 του παρόντος εν ετέρω Ανωτάτω Εκπαιδευτικώ Ιδρύματι, θεωρούνται άμα τη αποδοχή αυτής ως αυτοδικαίως παραιτηθέντες της εν τω Πανεπιστημίω Θεσσαλονίκης θέσεώς των, εφαρμοζομένων επ’ αυτών των διατάξεων του προηγουμένου άρθρου. Άρθρ.3.-Η παρά των εν άρθρ. 1 και 2 του παρόντος Νόμου καθηγητών περαιτέρω χρησιμοποίησις του τίτλου του καθηγητού θέλει συνεπάγεσθαι και την ποινικήν αυτών δίωξιν αυτεπαγγέλτως ή κατ’ έγκλησιν. Άρθρ.4.-1.Οι καθηγηταί του Πανεπιστημίου Θεσσαλονίκης δύνανται μετά την εν αυτώ συμπλήρωσιν τριετούς πραγματικής (ουχί εν αποσπάσει ή αδεία άνευ αποδοχών) υπηρεσίας να μετακαλώνται εις κενάς αντιστοίχους ή ομοειδείς έδρας άλλων ανωτάτων εν Αθήναις εκπαιδευτικών ιδρυμάτων, μη υποκείμενοι εις τας εκάστοτε ισχυούσας διατάξεις περί υποβολής υποψηφιότητος και κρίσεως προς κατάληψιν της κενής έδρας. 2.Προς τούτο κατά τον χρόνον της υποβολής των αιτήσεων υποψηφιότητος εκ μέρους των μη καθηγητών υποψηφίων δύναται να υποβληθή υπό τριών καθηγητών της σχολής εις ην ανήκει η κενή υπό πλήρωσιν έδρα, πρότασις μετακλήσεως εις αυτήν καθηγητού του Πανεπιστημίου Θεσσαλονίκης. 3.Εάν ο ούτω προταθείς προς μετάκλησιν ήθελε δηλώσει εγγράφως αποδοχήν αυτής εντός προθεσμίας τασσομένης αυτώ υπό της σχολής, αύτη κατά το υπό των κειμένων διατάξεων καθωρισμένον στάδιον της εκλογής και προ πάσης συζητήσεως εν αυτή περί των λοιπών υποψηφίων αποφαίνεται περί της μετακλήσεως αυτού δι’ απολύτου πλειοψηφίας των μελών της. 4.Εν περιπτώσει μη εγκρίσεως υπό του Υπουργείου της προτάσεως περί μετακλήσεως η σχολή χωρεί εις την κρίσιν των υποβαλλόντων αίτησιν υποψηφιότητος μη καθηγητών. Άρθρ.5.-Αι διατάξεις του παρόντος Νόμου συντακτικού χαρακτήρος και περιεχομένου έχουσιν εφαρμογήν μόνον δια τους από της ισχύος αυτού και εφεξής το πρώτον διοριζομένους εις το Πανεπιστήμιον της Θεσσαλονίκης καθηγητάς. 